**MESTNA OBČINA LJUBLJANA**, Mestni trg 1, 1000 Ljubljana, ki jo zastopa župan Zoran Janković

matična številka: 5874025000

identifikacijska številka za DDV: SI67593321

(v nadaljevanju: MOL)

in

**prijavitelj**, ki ga zastopa

matična številka:

davčna številka:

(v nadaljevanju: prejemnik)

skleneta naslednjo

# P O G O D B O

# o sofinanciranju programa mladinskega centra v mreži Mladinskih centrov Ljubljana v obdobju od 2023 do 2025 v Mestni občini Ljubljana

1. člen

S to pogodbo bo MOL sofinanciral, prejemnik pa izvedel program mladinskega centra \_\_\_ (v nadaljevanju: program), ki je bil izbran s sklepom št. \_\_\_ z dne \_\_\_, na podlagi Drugega javnega razpisa za sofinanciranje programov mreže Mladinskih centrov Ljubljana v obdobju 2023 – 2025 v Mestni občini Ljubljana (Uradni list RS, št. \_\_, z dne \_\_, v nadaljevanju: javni razpis).

Prejemnik se zavezuje, da bo program izvedel v skladu z opisom vsebine iz prijave na javni razpis, ki je kot priloga sestavni del te pogodbe, in to najkasneje do 31. 12. 2025.

1. člen

Celotna ocenjena vrednost programa iz 1. člena te pogodbe znaša za celotno obdobje 2023-2025 \_\_ EUR; v letu 2023 s strani prejemnika celotna ocenjena vrednost znaša \_\_\_ EUR z vključenim DDV, zaprošena vrednost pa \_\_\_ EUR z vključenim DDV.

MOL dodeljuje sredstva za izvedbo programa mladinskega centra v letu 2023 za naslednje aktivnosti/sklope:

|  |  |  |
| --- | --- | --- |
| *Programski sklopi:* | *Obseg[[1]](#footnote-1):* | *Čas realizacije:* |
|  |  |  |
|  |  |  |
|  |  |  |
|  |  |  |

Priznana vrednost programa v letu 2023 iz 1. člena te pogodbe s strani strokovne razpisne komisije znaša \_\_\_ EUR z vključenim DDV.

MOL in prejemnik se dogovorita, da bo MOL za izvedbo programa v letu 2023 prispeval sredstva največ v višini \_\_\_ EUR.

Sredstva za sofinanciranje programa za leto 2023 so predvidena v proračunu MOL za leto 2023 na proračunski postavki 096002, v okviru NRP 7560-16-0588.

V primeru, da bodo dejanski (končni) stroški izvedbe programa nižji od priznane vrednosti iz prejšnjega odstavka tega člena, se delež sofinanciranja MOL sorazmerno zniža.

1. člen

Prvi zahtevek za izplačilo bo prejemnik posredoval MOL 8 dni po sklenitvi te pogodbe, nadaljnje zahtevke za izplačilo pa do 5. v mesecu za tekoči mesec, razen zahtevka za izplačilo za mesec december 2023, ki ga je potrebno MOL posredovati najkasneje do 20. novembra 2023.

**Zahtevke za izplačilo je prejemnik dolžan posredovati MOL izključno v elektronski obliki kot e-račune skladno z veljavnimi predpisi.**

Zahtevke (e-račune) za izplačilo izvajalec izstavi na naslov: Mestna občina Ljubljana, Mestni trg 1, 1000 Ljubljana, za Urad za mladino. Na vseh zahtevkih (e-računih) za izplačilo mora biti obvezno navedena številka pogodbe: C7560-23-\_\_\_, sicer bo MOL zahtevek (e-račun) za izplačilo zavrnil kot nepopolnega. Številka pogodbe je hkrati številka referenčnega dokumenta na e-računu.

Prejemnik mora zahtevku za izplačilo priložiti seznam upravičenih stroškov ter fotokopije računov in drugih knjigovodskih listin, ki izkazujejo nastale stroške, za sofinanciranje po tej pogodbi, v višini zahtevanega zneska, z izjemo zahtevkov za izplačilo v višini 1/12 pogodbenega zneska za mesece januar, februar in december.

Prejemnik mora vsa poročila iz 4. člena te pogodbe posredovati na naslov Mestna občina Ljubljana, Mestni trg 1, 1000 Ljubljana, za Urad za mladino.

MOL bo sredstva za sofinanciranje izvajanja programa do dogovorjene višine za leto 2023 nakazoval na prejemnikov transakcijski račun številka SI56 \_\_\_, odprt pri \_\_\_., in sicer na podlagi mesečnih zahtevkov za izplačilo, praviloma v višini 1/12 pogodbenega zneska, 30. dan po prejemu posameznega zahtevka za izplačilo.

Če zadnji dan plačilnega roka sovpada z dnem, ko je po zakonu dela prost dan, se za zadnji dan plačilnega roka šteje naslednji delavnik.

1. člen

Prejemnik mora MOL dostaviti delno in končno poročilo izključno na predpisanih obrazcih, ki so objavljeni na spletni strani [www.ljubljana.si](http://www.ljubljana.si).

Prejemnik mora MOL dostaviti:

* delno poročilo o izvajanju programa za obdobje januar 2023 do junij 2023 najkasneje do 31. 7. 2023,
* končno poročilo o izvajanju programa v letu 2023 najkasneje do 31. 1. 2024.

MOL se zavezuje, da bo poročilo pregledal v 60 dneh od prejema in po potrebi v tem roku obvestil prejemnika o svoji zahtevi za dopolnitev oz. spremembo poročila.

Če MOL sklene, da je potrebno poročilo dopolniti oziroma spremeniti, določi prejemniku primeren rok, v katerem mora le-ta predložiti dopolnjeno ali spremenjeno poročilo.

Če prejemnik ne predloži poročila v zahtevanem roku oziroma ga ne dopolni ali spremeni v zahtevanem roku oziroma če dopolnjeno/spremenjeno poročilo še vedno ni ustrezno, MOL lahko odstopi od te pogodbe. V tem primeru MOL na podlagi dotedanjega izvajanja programa odloči, ali mora prejemnik v celoti ali v deležu vrniti že izplačana sredstva MOL, skupaj z zakonitimi zamudnimi obrestmi od dneva prejetja sredstev do dneva vračila. Prejemnik je dolžan povrniti tako določena sredstva v roku 30 dni od prejema pisnega poziva za vračilo sredstev.

1. člen

Višina sredstev za sofinanciranje programa iz 1. člena te pogodbe za leti 2024 in 2025, način nakazovanja sredstev ter roki za oddajo posameznih poročil za ti dve leti bodo določeni z dodatki k tej pogodbi za vsako leto posebej na podlagi dopolnilnega sklepa za posamezno koledarsko leto.

Višina sredstev za sofinanciranje programa v letu 2024 in 2025 bo odvisna od višine razpoložljivih sredstev v proračunu MOL za sofinanciranje posameznih področij v letih 2024 in 2025, od skupne ocene izvajanja programa in porabe sredstev zanj v preteklem letu ter od načrta programa za posamezno naslednje leto.

1. člen

Vsa poročila in zahtevki za izplačilo sredstev iz 3. in 4. člena te pogodbe morajo biti pripravljeni v skladu z obrazci in navodili MOL, ki so dostopni na spletni strani [www.ljubljana.si](http://www.ljubljana.si), in veljajo kot listine, ki so podlaga za izplačilo pogodbenih obveznosti.

Sredstva po tej pogodbi se črpajo v letu 2023. MOL si pridržuje pravico do znižanja dodeljene višine sredstev za program v primeru, da se razpoložljiva sredstva ob rebalansu proračuna MOL za leto 2023 znižajo, kar je predmet dodatka k pogodbi.

1. člen

Prejemnik mora za znesek sofinanciranja programa s strani MOL, ob zahtevkih za izplačilo stroškov programa, predložiti MOL fotokopije računov oziroma drugih knjigovodskih listin, ki vsebinsko utemeljujejo nastale stroške. Samo dejansko nastali in plačani stroški (izdatki) v času trajanja programa se štejejo za upravičene za sofinanciranje. Neupravičeni stroški izvedbe programa vedno predstavljajo breme, ki ga nosi prejemnik. Da so stroški v okviru tega programa upravičeni:

* morajo biti s programom neposredno povezani, nujno potrebni za njegovo uspešno izvajanje in v skladu s cilji programa,
* morajo biti opredeljeni v prijavi prijavitelja – prejemnika,
* morajo dejansko nastati in prejemnik hrani dokazila o plačilu,
* morajo biti pripoznani v skladu s skrbnostjo dobrega gospodarja, z načeli dobrega finančnega poslovanja, zlasti cenovne primernosti in stroškovne učinkovitosti,
* morajo nastati v obdobju porabe sredstev,
* morajo temeljiti na verodostojnih knjigovodskih in drugih listinah,
* morajo biti izkazani v skladu z veljavnimi predpisi,
* se morajo glasiti na prijavitelja – prejemnika,
* niso in ne bodo financirani s strani morebitnih drugih sofinancerjev programa,
* ne smejo presegati 10 % celotne zaprošene vrednosti v primeru stroškov za nabavo opreme, nujno povezane z izvedbo programa.

Skrbnik pogodbe na strani MOL bo ob predložitvi končnega poročila preveril skladnost višine dodeljenih proračunskih sredstev MOL z višino dejanskih stroškov za izvedbo programa. V primeru, da MOL ugotovi, da je bilo prejemniku izplačano več sredstev, kot jih je dejansko porabil za izvedbo programa, da je delež sofinanciranja programa s strani MOL višji, kot je dogovorjeno s to pogodbo ali, da sredstva niso bila uporabljena za namen, dogovorjen s to pogodbo, se prejemnik zavezuje, da bo MOL povrnil neupravičeno prejeta sredstva v ugotovljeni višini, skupaj z zakonitimi zamudnimi obrestmi od dneva prejetja sredstev do dneva vračila, in sicer v roku 30. dni od prejema pisnega poziva MOL za povrnitev sredstev.

1. člen

Prejemnik se zavezuje, da bo z izvedbo programa zagotovil rezultate v skladu s prijavo iz drugega odstavka 1. člena te pogodbe in da bo sredstva, pridobljena po tej pogodbi, uporabil izključno za namen, za katerega so mu bila dodeljena.

V primeru naknadne ugotovitve neizpolnjevanja katerega koli od razpisnih pogojev za kandidiranje na javnem razpisu, MOL odstopi od te pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila.

1. člen

V primeru, da nastopijo okoliščine, ki utegnejo vplivati na terminsko in/ali vsebinsko in/ali finančno izvedbo programa, za katerega so dodeljena sredstva proračuna MOL, mora prejemnik nemudoma pisno obrazložiti in utemeljiti svoj predlog za podaljšanje roka izvedbe programa in roka porabe sredstev glede na predviden terminski oziroma finančni plan oziroma obrazložiti predlagane vsebinske oziroma finančne spremembe z navedbo razlogov najkasneje do 10. 10. 2023, v nasprotnem primeru izgubi pravico do nadaljnje porabe sredstev. Prejemnik lahko predlaga spremembo programa le v obsegu in na način, ki ne pomeni bistveno drugačne terminske oziroma vsebinske oziroma finančne izvedbe programa glede na predviden terminski in/ali vsebinski in/ali finančni plan.

MOL glede na spremenjene okoliščine oceni, ali še vztraja pri dogovorjenem obsegu sofinanciranja programa iz te pogodbe, zmanjša delež sofinanciranja, ali pa odstopi od te pogodbe. V primeru da MOL zmanjša delež sofinanciranja programa iz te pogodbe, se pogodbeni stranki dogovorita o novih pogojih v obliki pisnih dodatkov k tej pogodbi.

Spremembe po tej pogodbi se ne morejo nanašati na prenos aktivnosti ali izplačil v leto 2024 ali 2025.

1. člen

MOL in prejemnik se dogovorita, da sta za izvajanje te pogodbe odgovorna pooblaščena predstavnika: na strani MOL iz Urada za mladino Katarina Gorenc, tel: (01) 306 48 92, e-pošta: [katarina.gorenc@ljubljana.si](mailto:katarina.gorenc@ljubljana.si), skrbnica pogodbe, ter na strani prejemnika: \_\_\_. tel: \_\_\_, e-pošta: \_\_\_.

Prejemnik se zaveže, da bo o morebitnih spremembah svojih podatkov iz te pogodbe (naziv, naslov, transakcijski račun, zastopnik, odgovorni predstavnik za izvajanje te pogodbe) in o morebitnih spremembah podatkov o programu sproti pisno obveščal MOL.

1. člen

V imenu MOL ima njegova pooblaščena predstavnica pravico nadzora nad potekom programa in nad namensko porabo dodeljenih sredstev proračuna MOL, z vpogledom v celotno dokumentacijo in obračun stroškov prejemnika v zvezi z izvedbo programa ter pravico ugotavljati smotrnost uporabe sredstev za doseganje namena in ciljev iz te pogodbe, prejemnik pa ji je dolžan to omogočiti.

Če pooblaščena predstavnica MOL pri nadzoru ugotovi, da se program ne izvaja v skladu s prijavo na javni razpis, določi prejemniku primeren rok, v katerem mora le-ta ugotovljene nepravilnosti odpraviti.

Če prejemnik ugotovljenih nepravilnosti v zahtevanem roku iz prejšnjega odstavka tega člena ne odpravi oziroma jih ne odpravi ustrezno, MOL lahko odstopi od te pogodbe. V tem primeru MOL na podlagi dotedanjega izvajanja programa in na podlagi ugotovljenih nepravilnosti glede izvajanja programa odloči, ali mora prejemnik v celoti ali v deležu vrniti že izplačana sredstva MOL, skupaj z zakonitimi zamudnimi obrestmi od dneva prejetja sredstev do dneva vračila. Prejemnik je dolžan povrniti tako določena sredstva v roku 30 dni od prejema pisnega poziva za vračilo sredstev.

1. člen

MOL lahko odstopi od te pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, poleg primerov, določenih s to pogodbo, tudi v naslednjih primerih:

* če mu prejemnik ne omogoči nadzora v skladu z določili te pogodbe,
* če se ugotovi, da je prejemnik nenamensko uporabil prejeta sredstva ali da jih je pridobil na podlagi neresničnih podatkov,
* če prejemnik kako drugače ne izpolnjuje svojih obveznosti iz te pogodbe.

1. člen

Prejemnik se zavezuje, da bo v celoti in dosledno upošteval 10. člen Odloka o grbu, zastavi in imenu Mestne občine Ljubljana ter znaku Ljubljana (Uradni list RS, št. 32/12) in njegove morebitne spremembe. Prejemnik je dolžan pri objavah in predstavitvah programa iz te pogodbe oziroma pri vseh drugih oblikah javnega nastopanja in izdajanja publikacij, promocijskega in drugega informativnega gradiva v zvezi z njim navesti, da je njegovo izvajanje sofinanciral MOL. V primeru objave simbolov sofinancerjev mora prejemnik objaviti tudi grb s pripisom Mestna občina Ljubljana.

1. člen

Prejemnik se obvezuje, da bo v roku 8. dni od dneva sklenitve te pogodbe Ljubljanski mreži info točk za mlade L'mit na elektronski naslov: [info.skuc@lmit.org](mailto:info.skuc@lmit.org) posredoval informacije o programu. Prejemnik mora informacije o programu posredovati na predpisanem obrazcu, ki je objavljen na spletni strani Urada za mladino MOL: [www.ljubljana.si/mladina](http://www.ljubljana.si/mladina) in omogoča prenos podatkov v bazo mladinskih organizacij v MOL.

1. člen

V primeru, da je pri izvedbi **javnega razpisa**, za izbor prejemnika po tej pogodbi ali pri izvajanju te pogodbe kdo v imenu ali na račun prejemnika, predstavniku, zastopniku ali posredniku MOL, uslužbencu mestne uprave, funkcionarju, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku, zastopniku ali posredniku MOL, uslužbencu mestne uprave, funkcionarju, prejemniku ali njegovemu predstavniku, zastopniku, posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. člen

Vse spremembe in dopolnitve te pogodbe se dogovorijo v obliki pisnih dodatkov k pogodbi.

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

1. člen

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v treh enakih izvodih, od katerih prejme MOL dva izvoda, prejemnik pa en izvod.

|  |  |
| --- | --- |
| Številka: | Številka pogodbe: C7560-23-\_\_\_  Številka dok. DS: \_\_\_ |
| Datum: | Datum: |
|  |  |
| Izvajalec | MESTNA OBČINA LJUBLJANA |
|  |  |
|  |  |
| funkcija | Župan |
| *Ime in priimek* | *Zoran Janković* |

Žig: Žig:

1. Določiti ključne kazalnike obsega programskih sklopov in njegovih ciljev - primer: urna odprtost mladinskega centra, število zaposlenih, število sodelujočih pri izvedbi programa, ciljna skupina mladih, število sodelujočih mladih ipd. [↑](#footnote-ref-1)